internet vaartha 228 Views
కాన్‌బెర్రా : ఆస్ట్రేలియా మహిళా క్రికెటర్లు దేశంలోనే అత్యధిక ఆదాయం పొందుతున్న క్రీడాకారులుగా రికార్డులకు ఎక్కనున్నారు.ఆ దేశ క్రికెట్‌ సంఘం క్రికెట్‌ ఆస్ట్రేలియా మహిళా క్రికెటర్లకు భారీ జీత భత్యాలను పెంచింది. ప్రస్తుతం సంవత్సరానికి 1.8 మిలియన్‌ ఆస్ట్రేలియన్‌ డాలరర్లు ఉన్న వీరి ఆదాయం త్వరలో 3.2 మిలియన్లకు  చేరనుంది.దీంతో టాప్‌ లిస్ట్‌లో ఉన్న మహిళా క్రికెటర్లు సుమారు ఆరు రెట్లు, తరువాతి స్థానాల్లో ఉన్న క్రికెటర్లకు రెండు రెట్లు అధికంగా జీతాలను అందుకోనున్నారు.మరి ఇతర క్రీడల్లోనూ ఇంత పెద్ద మొత్తంలో క్రీడాకారిణులకు జీత భత్యాలు లేవు.దేశానికి ప్రాతినిథ్యం వహిస్తున్న మహిళా క్రికెటర్లకు 37వేల నుంచి 50 వేల డాలర్లకు జీతా లను పెంచారు.మహిళా బిగ్‌బాష్‌ లీగ్‌కు ప్రాతి నిధ్యం వహిస్తున్న వారికి 12 వేల ఆస్ట్రేలియన్‌ డాలర్లకు పెంచారు.ఆస్ట్రేలియా తరపు నుంచి ప్రాతినిధ్యం వహిస్తున్న ఉత్తమ ప్లేయర్లకు 62 వేల ఆస్ట్రేలియన్‌ డాలర్లతోపాటురావాణా ఖర్చులు, టూర్‌ చార్జిలను అదనంగా క్రికెట్‌ ఆస్ట్రేలియా భరించనుంది.సాధారణ మహిళా క్రికెటర్లకు సైతం 14 వేల నుంచి 30 వేల ఆస్ట్రేలియన్‌ డాలర్లకు సంవత్సర ఆదాయాన్ని పెంచింది క్రికెట్‌ ఆస్ట్రే లియా. క్రికెట్లో మహిళల భాగస్వామ్యాన్ని పెంచి ప్రతిభను ప్రొత్సహించేం దుకు జీత భత్యాలు భారీగా పెంచుతున్నట్లు క్రికెట్‌ ఆస్ట్రేలియా  సిఈఓ జేమ్స్‌ సదర్లాండ్‌ వివరించాడు. కాగా రాబోయే కాలంలో తాము మరింతగా మహిళలను ప్రోత్సహించనున్నట్లు పేర్కొన్నాడు.మహిళలు క్రికెట్‌ను కెరీర్‌గా ఎంచుకునే విధంగా క్రికెట్‌ ఆస్ట్రేలియా పనిచేస్తుందన్నాడు.